CELEX: 21998D1008(18)
Language: sk
Date: 1998-03-06 00:00:00
Title: Rozhodnutie Spoločného výboru EHP č. 18/98 zo 6. marca 1998, ktorým sa mení a dopĺňa protokol 31 k Dohode o EHP o spolupráci v rámci špecifických oblastí mimo štyroch slobôd

Dôležité právne oznámenie

|

21998D1008(18)

Úradný vestník L 272 , 08/10/1998 S. 0031 - 0032

		Rozhodnutie Spoločného výboru EHPč. 18/98zo 6. marca 1998,ktorým sa mení a dopĺňa protokol 31 k Dohode o EHP o spolupráci v rámci špecifických oblastí mimo štyroch slobôdSPOLOČNÝ VÝBOR EHP,so zreteľom na Dohodu o Európskom hospodárskom priestore, upravenú Protokolom, ktorým sa upravuje Dohoda o Európskom hospodárskom priestore, ďalej len "dohoda", najmä na jej články 86 a 98,keďže protokol 31 k dohode bol naposledy zmenený a doplnený rozhodnutím Spoločného výboru EHP č. 98/97 [1];keďže protokol 31 k dohode by sa preto mal zmeniť a doplniť s cieľom zdokonaliť vzájomnú pomoc v rámci Európskeho hospodárskeho priestoru v prípade prírodnej alebo technickej katastrofy a posilniť spoluprácu v oblasti civilnej ochrany,ROZHODOL TAKTO:Článok 1Do článku 10 (Civilná ochrana) protokolu 31 k dohode sa pridávajú tieto dva odseky:"3. Zmluvné strany sa usilujú o posilnenie spolupráce so zreteľom na zdokonalenie vzájomnej pomoci vo vnútri Európskeho hospodárskeho priestoru v prípade prírodnej alebo technickej katastrofy v rámci činností spoločenstva, ktoré môžu vyplývať z tohto aktu spoločenstva:- 491 Y 0727(01): rezolúcia 91/C 198/01 Rady a zástupcov vlád členských štátov, ktorí sa zišli v rámci zasadnutia Rady 8. júla 1991, o zdokonalení vzájomnej pomoci medzi členskými štátmi v prípade prírodnej alebo technickej katastrofy (Ú. v. ES C 198, 27.7.1991, s. 1).4. Zmluvné strany sa usilujú najmä o posilnenie spolupráce v rámci činností spoločenstva, ktoré môžu vyplývať z tohto aktu spoločenstva:- 494 Y 1110(01): rezolúcia 94/C 313/01 Rady a zástupcov vlád členských štátov, ktorí sa zišli v rámci zasadnutia Rady 31. októbra 1994, o posilnení spolupráce spoločenstva v oblasti civilnej ochrany (Ú. v. ES C 313, 10.11.1994, s. 1)."Článok 2Toto rozhodnutie nadobúda účinnosť dňa 7. marca 1998, za predpokladu, že boli podľa článku 103 ods. 1 dohody, vykonané všetky notifikácie Spoločnému výboru EHP.Článok 3Toto rozhodnutie sa uverejňuje v oddiele EHP a v doplnku EHP k Úradnému vestníku Európskych spoločenstiev.V Bruseli 6. marca 1998Za Spoločný výbor EHPpredsedaF. Barbaso[1] Ú. v. ES L 193, 9.7.1998, s. 55.--------------------------------------------------